CELEX: 62017CN0256
Language: bg
Date: 2017-05-15 00:00:00
Title: Дело C-256/17: Преюдициално запитване от Rechtbank Rotterdam (Нидерландия), постъпило на 15 май 2017 г. — Sandd BV/Autoriteit Consument en Markt

7.8.2017   
            
            
               BG
            
            
               Официален вестник на Европейския съюз
            
            
               C 256/7
            
         Преюдициално запитване от Rechtbank Rotterdam (Нидерландия), постъпило на 15 май 2017 г. — Sandd BV/Autoriteit Consument en Markt
   (Дело C-256/17)
   (2017/C 256/06)
   Език на производството: нидерландски
   
      Запитваща юрисдикция
   
   Rechtbank Rotterdam
   
      Страни в главното производство
   
   
      Ищец: Sandd BV
   
      Ответник: Autoriteit Consument en Markt
   
      Друга страна в производството: Koninklijke PostNL BV
   
      Преюдициални въпроси
   
   
               1)
            
            
               Следва ли член 14, параграф 2 от Директива 97/67/ЕО (1) на Европейския парламент и на Съвета от 15 декември 1997 година относно общите правила за развитието на вътрешния пазар на пощенските услуги в Общността и за подобряването на качеството на услугата, изменена с Директива 2008/6/ЕО (2) на Европейския парламент и на Съвета от 20 февруари 2008 година за изменение на Директива 97/67/ЕО с оглед пълното изграждане на вътрешния пазар на пощенски услуги в Общността (наричана по-нататък „Пощенската директива“), да се тълкува в смисъл, че националните законови, подзаконови или административни разпоредби трябва да предвиждат, че в рамките на своята система за вътрешно счетоводство доставчикът на универсална услуга е длъжен да води отделни сметки, за да може да прави ясно разграничение между отделните услуги и продукти, които са част от универсалната услуга, и тези, които не са част от нея, или от тази разпоредба следва, че между услугите и продуктите, които са част от универсалната услуга, и онези, които не са част от нея, следва да се провежда разграничение единствено за целите на счетоводството?
            
         
               2)
            
            
               Следва ли член 12, второ тире от Директива 97/67/ЕО […], изменена с Директива 2008/6/ЕО […], да се тълкува в смисъл, че всяка отделна услуга, която се включва в универсалната услуга, трябва да бъде ориентирана според разходите?
            
         
               3)
            
            
               Изключва ли правилото, установено в член 12, второ тире от Директива 97/67/ЕО […] изменена с Директива 2008/6/ЕО […] — че цените трябва да са ориентирани според разходите и да стимулират ефикасното предоставяне на универсалната услуга — възможността за неопределено време да се прилага фиксирана норма за възвръщаемост, с която разходите за универсалните пощенски услуги се увеличават с оглед на тарифния марж?
            
         
      (1)  ОВ L 15, 1998 г., стр. 14; Специално издание на български език, 2007 г., глава 6, том 3, стр. 12.
   
      (2)  ОВ L 52, 2008 г., стр. 3.